Jumalan rauhaa! Tervetuloa ohjelmamme pariin.
Olen Tommy Lilja, PTL-järjestön perustaja ja johtaja.
Kaikki tarvitsevat tunnetta siitä, että he ovat tarpeellisia.
Sillä, mitä teet, on merkitystä.
Saatat sanoa: "Ei minulla ole mitään merkittävää tehtävää."
Sinulla pitäisi olla, koska sinä olet tärkeä. Koulutan monia johtajia.
Tahdon heidän ymmärtävän erään tärkeän tosiseikan: -
jos haluaa työskennellä ihmisten kautta, täytyy ymmärtää, -
että jokainen on tärkeä. Jokaisella on oma osuutensa hoidettavana.
Sinä olet tärkeä.
Joku sanoo: "En ole tärkeä kenellekään."
Sitten minulla on sinulle sanoma tänään, koska olet tärkeä Jumalalle.
Jumala on luonut taivaan ja maan, mutta Hän tarvitsee sinua, -
joten sinä olet tärkeä.
Puhun johtajille paljon myös siitä, -
ketä he johtavat.
Joku sanoo: "Minä olen johtaja."
Kysyn: "Ketä sinä johdat?"
He sanovat: "En johda ketään." "Kuinka sitten voit olla johtaja?"
"Sinulla täytyy olla seuraajia."
He kysyvät: "Kuka haluaa seurata minua?" Vastaan: "Aloita yhdestä."
Jos sinulla on yksi seuraaja, sinusta tulee johtaja.
Kuka sitten on ensimmäinen seuraaja? Vastaan: "Sinä itse!"
Ensin täytyy johtaa itseään.
Itsensä johtaminen voi olla vaikea tehtävä, -
mutta kun pystyy johtamaan itseään, voi johtaa muitakin.
Ei voi johtaa muita, jos ei voi johtaa itseään.
Sinun täytyy tehdä itsesi kanssa töitä ja kysyä itseltäsi, -
mitä asioita sinun pitää muuttaa, jotta voit johtaa muita.
Kun alat muuttua, ihmiset ympärilläsi näkevät muutoksen.
Kun he näkevät muutoksen, he alkavat seurata sinua.
Kenties olet johtaja, mutta sinulla ei ole seuraajia. Ala muuttua, -
niin että johtaja sinussa tulee esiin.
Muista, että sinua tarvitaan.
Puhumme siitä tänään. Näemme ja tapaamme ihmisiä, -
joita Herra tarvitsi. He vapautuivat. Nyt he tekevät työtä Hänelle.
Katso ja näe, että Jeesus elää!
JEESUKSEN VOIMA
Saatana, tästä hetkestä eteenpäin -
sinulla ei ole osuutta elämääni.
Kuulun Jeesukselle Kristukselle -
ja yksin Jeesukselle Kristukselle.
Jeesuksen nimessä!
JEESUKSEN VOIMA
"Mutta jos minä Jumalan sormella ajan ulos riivaajia," -
"niin onhan Jumalan valtakunta tullut teidän tykönne."
Taltioitu Intiassa, Nepalissa, Etiopiassa ja Sambiassa.
Jeesus on täällä!
Joh 3:16: "Sillä niin on Jumala maailmaa rakastanut," -
"että hän antoi ainokaisen poikansa".
Vien teidät erityiseen paikkaan Jumalan sanassa, Luuk. 19:ään.
Jeesus oli Betaniassa matkalla Jerusalemiin viimeistä kertaa.
"[Lähellä Betaniaa] hän lähetti kaksi opetuslastaan sanoen: -
'Menkää edessä olevaan kylään, -
niin sinne tullessanne te löydätte sidottuna varsan, -
jonka selässä ei vielä yksikään ihminen ole istunut; -
päästäkää se ja tuokaa tänne.
Ja jos joku kysyy teiltä: 'Miksi te sen päästätte?' -
niin sanokaa näin: 'Herra tarvitsee sitä'."
Herra tarvitsee sitä.
Aasinvarsa päästettiin irti, -
koska Herra tarvitsi sitä.
Samalla tavalla Jeesus tarvitsee sinua, -
kun sinut on päästetty irti, vapautettu ja pelastettu.
Olet pelastettu, koska Hän tahtoo pelastaa sielusi.
Hän haluaa, että vietät ikuisuutesi Hänen kanssaan.
Sinut on myös pelastettu tiettyä tarkoitusta varten.
Tapaat nyt Hedeminan.
Valitsin juuri videon hänestä, koska hän oli erityinen.
Hän oli 10-vuotias. Hänellä oli syöpä. Hän tuli kokoussarjaamme.
Jeesus ilmoitti itsensä hänelle.
Miksi Jeesus ilmoitti itsensä Hedeminalle?
Ensinnäkin Hän tahtoi pelastaa tämän sielun.
Toiseksi Hän tahtoi parantaa syövän.
Kolmanneksi Hänellä oli tarkoitus hänen elämänsä varalle.
Kun tyttö päästettiin syövästä, samana iltana hän sai tietää, -
mikä oli hänen elämänsä tarkoitus.
Jumala antoi profetian siitä, mitä Hän haluaa Hedeminan tekevän elämässä.
En tiedä, kuka olet.
Saatat olla uskonnollisuuden ja epäjumalien sitoma.
Saatat olla masennuksen, synnin tai sairauksien sitoma.
Saatat olla talousvaikeuksien tai masennuksen sitoma.
Tahdon sanoa, että Jeesus haluaa päästää sinut niistä irti.
Kun sinut on päästetty vapaaksi, Hän tahtoo käyttää sinua.
Kun Hän käyttää sinua, alat saada kiinni tarkoituksistasi.
Juju ei ollut se, ettei varsan selässä ollut vielä istunut kukaan.
Varsa ei ollut pyhä. Aasi ei voi olla pyhä.
Eläin ei ole pyhä. Se ei ollut kertomuksen ydin.
Kertomuksen ydin oli se, että varsa oli sidottu.
Sitä ei ollut päästetty, koska sillä ei ollut elämäntarkoitusta.
Kun opetuslapset päästivät varsan, -
samassa hetkessä varsa sai tarkoituksen.
Saatamme kysyä, miksi Jeesus käytti varsaa.
Hän olisi voinut lentää pilven päällä tai pyytää enkeliä viemään Hänet, -
mutta Hän valitsi varsan. Jos Hän voi käyttää varsaa, Hän voi käyttää sinua.
Toiseksi Hän tiesi, missä varsa oli.
Hän kertoi opetuslapsille, mistä nämä löytäisivät varsan.
Et ole Jumalalta kateissa. Hän tietää, missä olet.
Jos sanot Jeesukselle: "Päästä minut", Hän käyttää sinua -
ja päästää sinut nyt.
Vien teidät nyt Etiopiaan kaupunkiin, -
jota muslimit pitävät maailman neljänneksi pyhimpänä kaupunkina.
Herra pelasti ja päästi Hedeminan ja antoi hänelle elämäntarkoituksen.
PTL-kokoussarja, Harar, Etiopia, helmikuu 2012
Tommy sai tiedon sanat tytöstä.
Hedemina näki Jeesuksen näyssä. Hän parantui syövästä.
Lapsia paranee.
Näen tytön, jolla on vaaleanpunainen puku.
Pieni tyttö vaaleanpunaisessa puvussa.
Jumala koskettaa häntä.
Sallikaa hänen tulla eteen.
Antakaa Jeesukselle aplodit!
Voitelu on hänen yllään.
Jeesuksen nimessä!
Jeesuksen Kristuksen tytär, tule täysin terveeksi vaivastasi nyt!
Hedemina kertoi, että kun tiedon sanat tulivat, -
Jeesus ilmestyi hänelle näyssä. Hän näkee Hänet yhä.
Tällä prinsessalla oli kovia kipuja vasemmassa kyljessään.
Kun Jumala puhui tytöstä, jolla oli vaaleanpunainen puku -
ja joka paranee, -
voima tuli hänen ylleen.
Nyt hän voi tuntea Jeesuksen voiman kehossaan.
Siksi hän tärisee.
Annetaan Jeesukselle aplodit!
Tyttö kertoi, että hänellä oli syöpä.
Lääkärit olivat sanoneet niin.
Nyt syöpä on poissa, -
koska Jeesus Kristus kosketti häntä.
Jumalalla on kutsu sinua varten.
Hän on parantanut sinut. Kun sinusta tulee aikuinen, -
kun olet nuori nainen, -
sinä menet raamattukouluun.
Sinä kerrot Jeesuksesta. Sinusta tulee saarnaaja.
Eräänä päivänä tulevaisuudessa seisot tällaisella lavalla.
Monet etiopialaiset kuuntelevat sinua.
Jaat voimaani ja voiteluani.
Voimani koskettaa sinua nyt.
Hedemina, ota vastaan voimani.
Ota vastaan voimani!
Halleluja!
Hedeminan lisäksi monia lapsia parantui Hararin kokoussarjassa.
Halleluja!
Jeesus tarvitsee sinua.
Voimme esittää kysymyksen.
Monesti ajattelemme, että me tarvitsemme Jumalaa.
Tarvitsen Jumalaa taloudessani, terveydessäni ja perheessäni.
Tarvitsen Jumalaa elämän joka hetkessä.
Se on totisinta totta.
Täytyy ymmärtää, että tämä on yhteistyötä.
Olet liittyneenä Jumalaan. Hän tarvitsee sinua.
Se on hienoa. Jumala on itsessään Jumala.
Jumala astui ikuisuudesta ja loi sanallaan koko maailman.
Hän loi koko maailmankaikkeuden.
Hän on sotajoukkojen päällikkö. Enkelit palvovat Häntä.
Edesmenneet, eläimet ja pilvet laulavat Hänen kunniaansa.
Hän on Jumala! Hänellä ei ole alkua eikä loppua.
Hän on Jumala. Hänen on kaikki valta, kaikki valta.
Silti Hän tarvitsee sinua.
Silti Hän tarvitsi varsaa.
Miltä tuntuu olla Jumalan tarvitsema? Hänellä on tarkoitus sinulle.
Siksi sinut on päästetty.
Monet kristityt kokevat merkityksettömyyttä.
He eivät löydä omaa paikkaansa elämässä.
Se johtuu siitä, että täytyy antaa elämä Jeesukselle.
Kun antaa elämänsä Jeesukselle, ei vain jotta pelastuisi -
vaan jotta Jumala käyttäisi, saa elämälleen tarkoituksen.
Kun saa tarkoituksen, elämään tulee tarkoituksen tunnetta.
Sitä alkaa ymmärtää, että jokaisella on oma ainutlaatuinen tehtävänsä.
Olette kuin omituinen pari.
Useimmat tuntemani avioparit sopivat hyvin yhteen.
Ruotsissa sanotaan, että jotkut puolisot näyttävätkin toisiltaan.
On selvää, että he kuuluvat yhteen, koska he näyttävät aivan toisiltaan.
Joskus kun katsoo pariskuntaa, -
puolisot eivät näytä lainkaan yhteensopivilta.
Heidän ulkonäkönsä, luonteensa ja kaikki muu eivät näytä sopivan yhteen.
Silti he ovat onnellisesti yhdessä.
Se on kuin Jumala ja minä. Olemme yhdessä Jumalan kanssa pari.
Jumala haluaa liittyä yhteen myös sinun kanssasi.
Kun katsoo minua ja Jumalaa, emme ole yhtään samankaltaisia.
Minut on luotu Hänen kuvakseen, -
mutta Hän on kirkkaus.
Hän on ihana, ja Hänellä on hyvin paljon voimaa.
Hän ymmärtää kaiken.
Voimme vain katsella Jumalan kauneutta -
päivien ja kuukausien ajan, -
ja siltikin me olemme pari, minä ja Jumala.
Hän valitsi minut.
Saatat sanoa: "Et näytä yhtään samanlaiselta kuin Jumala."
Voi näyttää siltä, ettemme ole yhdessä, mutta me olemme yhdessä.
Olemme yhdessä, koska Hän valitsi minut.
Hän valitsi minut kaikkien muiden joukosta. Hän valitsee sinut.
Jos sanot: "Kyllä, Jeesus, tule elämääni. Liitytään yhteen.
Haluan olla kanssasi. Ollaan pari", silloin Hän sanoo: "Valitsen sinut.
Voin valita sinut, niin kuin valitsin aasin."
Halleluja! Olet tärkeä Jumalalle.
Joitakin vuosia sitten minulle tapahtui eräs asia.
Kertomus aasista nostatti minulle ilmestyksen.
Se mullisti elämäni.
Kun aloin vaeltaa ja työskennellä yhdessä Jumalan kanssa, -
tapahtui asioita. En ymmärtänyt, miksi ja miksi juuri sillä hetkellä.
Ovia avautui.
Ovia, jotka olisivat muutoin pysyneet kiinni, avautui.
Sain ihmisten mielisuosion täysin odottamatta.
Sain siunauksia asioissa, joiden eteen en ollut ponnistellut.
En ymmärtänyt, miksi yhtäkkiä aloin saada siunauksia ja ovia avautui -
ja miksi näitä asioita tapahtui minulle.
Ensin luulin niiden johtuvan siitä, -
että minusta oli tullut parempi. Luulin sen johtuvan omista teoistani.
Aloin antaa itselleni kunnian menestyksestä, josta aloin nauttia.
Sitten Jumala sanoi minulle: -
"Lue kertomus aasista uudelleen."
Sitten näin kuvan.
Kun elämässäni ryhdyin pariksi Jeesuksen kanssa, -
ja katso nyt minua...
Kun minusta ja Jeesuksesta tuli pari, olin kuin aasi: -
Jeesus istui selässäni.
Hän istui selässäni.
Yhtäkkiä ovia alkoi avautua. Sisään virtasi siunauksia.
Sain ihmisten mielisuosion odottamatta.
Luulin sen johtuvan minusta.
Sitten Jumala avasi mieleni, että ymmärtäisin.
Avautuvat ovet, siunaukset ja ihmisten mielisuosio -
eivät johtuneet minusta vaan Hänestä, joka ratsasti selässäni.
Ovet eivät avautuneet Tommylle. Ne avautuivat Jeesukselle.
Ero aiempaan verrattuna oli se, -
että nyt vaelsin Jeesuksen kanssa. En nähnyt Häntä.
Ihmiset ympärilläni eivät nähneet Jeesusta, -
mutta näkymätön ulottuvuus näki, kuka ratsasti selässäni -
ja vaelsi kanssani. Ovet avautuivat Jeesukselle.
Jeesus ratsasti Jerusalemiin aasin selässä.
Aasi ajatteli itsekseen: -
"Mitä nämä ihmiset oikein tekevät?"
Aasi ei ymmärtänyt, kuka sen selässä oli.
Se sanoi: "Nämä ihmiset ovat outoja. Katso!
He levittävät vaatteita eteeni.
Kävelen heidän vaatteidensa päällä.
He laulavat minulle.
Olen varmasti maailman ensimmäinen aasi, jolle ihmiset laulavat!"
Aasi ei ymmärtänyt, ettei väkijoukko laulanut sille.
He lauloivat Hänelle, jota aasi kantoi selässään.
Näetkö tämän nyt? Jeesus kutsuu sinua tänään. En tiedä, kuka olet.
Ohjelmaani katsotaan kaikkialla maailmassa.
Ei ole väliä, oletko Intiasta, USA:sta, Afrikasta, Etelä-Amerikasta, -
Euroopasta tai Australiasta. Jeesus kutsuu sinua.
Hän lähettää minut luoksesi tänään, niin kuin Hän lähetti opetuslapset.
Hän sanoi: "Tommy, päästä nuo ihmiset, sillä tarvitsen heitä."
Jeesus tarvitsee sinua. Jos pyydät Jeesusta selkääsi, -
ovia avautuu, saat mielisuosiota, ei vain sinulle itsellesi -
vaan Hänelle, joka istuu selässäsi, Jeesukselle Kristukselle, -
kuninkaiden Kuninkaalle ja herrain Herralle.
Olen Addis Abebassa, Etiopian pääkaupungissa.
Joitakin vuosia sitten Jumala sanoi minulle: -
"Kirjoita kirja siunauksista, joita minulla on varattuna kansalleni.
Älä kirjoita pelkästään kymmenyksistä."
Tässä kirjassa ei käsitellä kymmenyksiä kannesta kanteen.
Kirjassa opetetaan, miten voi saada asioita, -
joita Jumalalla on varattuna sinulle Jeesuksessa Kristuksessa.
Jumala kehotti myös jakamaan kirjaa ilmaiseksi.
Olemme jakaneet tuhansia kirjoja. Se on käännetty monille kielille.
Tänään tarjoan kirjaa. Tilaa se.
Lue se, jotta voit saada asioita, -
joita Jumalalla on varattuna sinulle Jeesuksessa Kristuksessa.
Kirjan tilaaminen on yksinkertaista.
Sen voi tilata minulta osoitteesta info@ptlministries.org
Sitä voi tilata myös kotisivuiltamme osoitteesta www.ptlministries.org
Saat kirjan itsellesi!
Suomennos: Marianne Tenetz